
A V I Z 

 asupra propunerii legislative pentru completarea art.8 din Legea nr.71/1995 privind dreptul absolvenţilor învăţământului liceal, postliceal şi superior de a susţine examenul de finalizare a studiilor la unităţi şi instituţii similare din învăţământul de stat. 

                        În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă,  cu propunerea legislativă pentru completarea art.8 din Legea nr.71/1995 privind dreptul absolvenţilor învăţământului liceal, postliceal şi superior de a susţine examenul de finalizare a studiilor la unităţi şi instituţii similare din învăţământul de stat, trimisă cu adresa nr.203 din 8 mai 2000, înregistrată sub nr.459/XVIII/11 din 8 mai 2000. 



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat propunerea legislativă menţionată mai sus, în şedinţa din  11 mai 2000. 



În urma examinării, membrii comisiei au hotărât, cu majoritate de voturi, avizarea favorabilă a acestei iniţiative legislative, cu recomandarea ca pentru dezbaterea în fond, Comisia pentru învăţământ, ştiinţă, tineret şi sport  să solicite punctul de vedere al Guvernului, în conformitate cu prevederile art. 110 alin.(1) şi art.137 alin. (5) din Constituţia României.



                      În raport de obiectul şi conţinutul său,  ce vizează modificarea unei legi ordinare, propunerea legislativă  face parte din categoria legilor ordinare. 

